เข้าใจ-เข้าถึง-พัฒนา
มก.ประสานพลังยึดหลักศาสตร์-ศิลป์ บ่มเพาะ เด็กออทิสติก สู่ บัณฑิตคุณภาพ,โลกยุคปัจจุบันการจัดการเรียนการสอนสำหรับเด็กปกติทั่วไป ถือเป็นสิ่งที่ท้าทายความสามารถของครูผู้สอน,แต่ที่ยากยิ่งไปกว่านั้น คือการจัดการเรียนการสอนสำหรับบุคคลออทิสติก หรือเด็กพิการด้านใดด้านหนึ่ง ซึ่งถือเป็นสิ่งท้าทายความสามารถ และเป็นความเหนื่อยยากของครูผู้สอนเพิ่มอีกหลายเท่าตัว,นั่นจึงนำมาสู่การที่ มหาวิทยาลัยเกษตรศาสตร์ ร่วมกับคณะศึกษาศาสตร์ และโรงเรียนสาธิตแห่งมหาวิทยาลัยเกษตรศาสตร์ จัด โครงการดำเนินการจัดการศึกษา การวิจัย และการติดตามผลนิสิตออทิสติก และนิสิตที่มีความบกพร่องทางการเรียนรู้ มหาวิทยาลัยเกษตรศาสตร์ โดยรับนักเรียนออทิสติกและนักเรียนที่มีความบกพร่องทางการเรียนรู้จาก ร.ร.สาธิตแห่งมหาวิทยาลัยเกษตรศาสตร์ และโรงเรียนอื่นๆ ที่มีศักยภาพเข้าเรียนต่อระดับอุดมศึกษา ตั้งแต่ปีการศึกษา 2545 โดยจัดระบบการช่วยเหลือ สนับสนุนเพื่อให้นิสิตออทิสติกและบกพร่องทางการเรียนรู้ สามารถเรียนได้จนจบการศึกษาระดับปริญญาตรี เป็นบัณฑิตที่มหาวิทยาลัยภาคภูมิใจ โดยนิสิตที่เข้าเรียนรุ่นแรกในปีการศึกษา 2545 จนถึงปีการศึกษา 2561 สำเร็จการศึกษาไปแล้ว 10 รุ่น จำนวน 24 ราย ปัจจุบันมี รศ.ดร.ปัทมาวดี เล่ห์มงคล คณบดีคณะศึกษาศาสตร์ มหาวิทยาลัยเกษตรศาสตร์ เป็นหัวหน้าโครงการ,รศ.ดร.ดารณี อุทัยรัตนกิจ รองประธานคณะกรรมการอิสระเพื่อการปฏิรูปการศึกษา และอดีตผู้อำนวยการโรงเรียนสาธิตแห่งมหาวิทยาลัยเกษตรศาสตร์ เล่าว่า โรงเรียนสาธิตแห่งมหาวิทยาลัยเกษตรศาสตร์ รับเด็กออทิสติกที่รับการรักษาจากโรงพยาบาลยุวประสาท เข้าเรียนตั้งแต่ปีการศึกษา 2534 รุ่นแรก 5 คน เรียนต่อเนื่องจนจบระดับมัธยมศึกษาตอนปลาย ขณะนั้นเราก็เห็นว่าเด็กทั้ง 5 คนนี้มีศักยภาพที่สามารถจะเรียนต่อในระดับอุดมศึกษาได้ จึงทำโครงการเสนอ ศ.ดร.ธีระ สูตะบุตร อดีตอธิการบดีมหาวิทยาลัยเกษตรศาสตร์ และได้ให้ความเห็นชอบ โครงการนี้จึงเป็นความร่วมมือกันระหว่างมหาวิทยาลัย คณะศึกษาศาสตร์ และโรงเรียนสาธิตฯ โดยเปิดรับในระบบโควตาพิเศษ และจัดระบบการช่วยเหลือ มี นิสิตอาสาสมัคร คอยดูแล พานิสิตออทิสติกเข้าร่วมกิจกรรมต่างๆ เพราะบุคคลออทิสติกจะมีความสามารถด้านวิชาการ แต่ขาดทักษะการอยู่ร่วมกับผู้อื่น ดังนั้นนิสิตอาสาสมัครจึงมีความสำคัญ เพราะเป็นผู้คอยประสานและรายงานความก้าวหน้าต่างๆ ให้กับคณะและผู้ปกครองทราบ เราจะมีการจัดประชุมนิสิตอาสาสมัคร อาจารย์ที่สอนนิสิตออทิสติก แพทย์ นักจิตวิทยา ผู้บริหารมหาวิทยาลัย คณะที่รับนิสิตออทิสติกเข้าเรียน เพื่อรับทราบปัญหา เรียนรู้ร่วมกันในการแก้ไขปัญหาและอุปสรรคต่างๆทุกภาคการศึกษา เพราะอาจารย์ ผู้สอนจะต้องปรับวิธีการสอน ปรับวิธีประเมินผลให้มีความหลากหลาย ตามศักยภาพของบุคคลและหากนิสิตออทิสติกคนใดที่มีปัญหาทางด้านอารมณ์ ไม่สามารถเรียนรู้ได้ เราก็จะทำการปลดล็อก โดยให้นิสิตเลือกเรียนวิชาที่สนใจ เพื่อนำไปประกอบอาชีพในอนาคต โดยไม่ได้ มุ่งเป้าหมายเพื่อให้ได้ปริญญาการยืดหยุ่นดังกล่าว ก็ทำให้เด็กประสบความสำเร็จได้ แต่ส่วนใหญ่ นิสิตออทิสติกก็จะสำเร็จการศึกษาถึงระดับปริญญาตรีและมีงานทำ เช่น นายครองฤทธิ ภูมิจิตร มีศักยภาพสูงมากด้านประวัติศาสตร์ จบปริญญาตรีศิลปศาสตรบัณฑิต (ประวัติศาสตร์) จาก ม.เกษตรฯ และ ศิลปศาสตรมหาบัณฑิต (สาขาวิชาโบราณคดี) จากมหาวิทยาลัยศิลปากร ปัจจุบันทำงานเป็น เจ้าหน้าที่อุทยานประวัติศาสตร์ จังหวัดพระนครศรีอยุธยา และปีการศึกษา 2560 ก็สำเร็จการศึกษา 2 คน คือ นายนภันต์ เรืองจิตทวีกุล และ นายศิวศิษย์ สมศิริ,เมื่อเข้าสู่โลกของการทำงาน ก็ต้องอาศัยความเข้าใจของสถานประกอบการในการจัดระบบช่วยเหลือบุคคลเหล่านี้ เพราะปัญหาใหญ่ของบุคคลออทิสติกคือ ทักษะทางสังคม และการทำงานร่วมกับผู้อื่น โดยงานที่เหมาะคือ การทำงานร่วมกับคนหมู่น้อยหรืองานที่ต้องทำซ้ำๆ เช่น การเป็นบาริสต้า จุด เด่นของบุคคลออทิสติกคือ มีความมุ่งมั่นและความรับผิดชอบสูงมาก รศ.ดร.ดารณี กล่าวถึงความห่วงใยในอนาคตของลูกศิษย์และบุคคลออทิสติกอื่นๆที่ทำงานอยู่ในแวดวงต่างๆ,ขณะที่ นางสุวภา เรืองจิตทวีกุล มารดาของ นายนภันต์ เรืองจิตทวีกุล บัณฑิต ปีการศึกษา 2560 เล่าว่า การดูแลลูกทั้งการเรียนและการใช้ชีวิต ต้องสัมพันธ์กันไม่สามารถแยกกันได้ ปัจจัยสำคัญที่สุดในการเลี้ยงดูคือ ความเข้าใจและยอมรับในตัวตนของลูก ที่ไม่เหมือนเรา ทั้งความคิดและตรรกะของลูกจะต่างจากคนปกติเราจึงต้องไม่เอาตัวเราเป็นตัวตั้ง จะต้องอธิบายให้ลูกเห็นภาพ เช่น ถ้าไม่ตั้งใจเรียนจะลำบาก ลูกก็จะไม่เข้าใจว่าความลำบากคืออะไร แต่ถ้าเราบอกว่า ถ้าลูกไม่ตั้งใจเรียน จะต้องไปถือกะลาขอทานใต้สะพานลอยร้อนๆ แบบนี้ลูกก็จะเข้าใจ ในเรื่องทำงาน สังคมไทยยังไม่เปิดกว้างสำหรับคนกลุ่มนี้ เมื่อเรียนจบก็ต้องอยู่บ้าน ทั้งๆที่เขาสามารถใช้ทักษะของเขาร่วมพัฒนาสังคมและประเทศชาติได้มาก,หันมาทางบัณฑิตหมาดๆ นายนภันต์ ซึ่งปัจจุบันทำงานเป็นผู้ช่วยศูนย์สุขภาวะนิสิต มก. ทำหน้าที่เป็นไกด์แนะนำศูนย์ และรับส่งเอกสารของศูนย์ เล่าว่า รู้สึกดีใจเพราะถึงแม้จะเป็นเด็กพิเศษ แต่ก็เรียนจบปริญญาตรี พร้อมกับเพื่อนเด็กปกติในระยะเวลา 4 ปี อยากขอบคุณคุณพ่อคุณแม่ ศ.ดร.พญ.เพ็ญแข ลิ่มศิลา ที่คอยติดตามดูแลผมมาตั้งแต่เด็กจนถึงปัจจุบัน รศ.ดร.ดารณี อุทัยรัตนกิจ ผศ.ระพีพร ศุภมหิธร คณาจารย์ ร.ร.สาธิตทุกท่าน ที่คอยดูแลผมมาอย่างยาวนาน พี่ๆกองกิจการนิสิตทุกคน นิสิตอาสาสมัคร และเพื่อนนิสิตทุกคนที่คอยช่วยเหลือและเป็นกำลังใจให้ตลอด 4 ปี ในรั้วมหาวิทยาลัย ทั้งด้านการเรียน พฤติกรรม อารมณ์และสังคมครับ,ทีมการศึกษา ขอชื่นชมทุกภาคส่วนที่ประสานพลังโอบอุ้มและบ่มเพาะเด็กออทิสติก สู่ บัณฑิตคุณภาพ,สิ่งที่เราอยากขอฝากคือ การต่อยอดจากหน่วยงานต่างๆ ทั้งภาครัฐและเอกชน ที่จะนำศักยภาพของบัณฑิตกลุ่มนี้ไปทำให้เกิดประโยชน์ต่อตนเอง ครอบครัว สังคมและประเทศชาติ,เพราะนั่นคือการให้โอกาสที่ยิ่งใหญ่และยังเป็นการสร้างสังคมที่มั่นคงอย่างยั่งยืน.,ทีมการศึกษา
โลกยุคปัจจุบันการจัดการเรียนการสอนสำหรับเด็กปกติทั่วไป ถือเป็นสิ่งที่ท้าทายความสามารถของครูผู้สอน แต่ที่ยากยิ่งไปกว่านั้น คือการจัดการเรียนการสอนสำหรับบุคคลออทิสติก หรือเด็กพิการ
เด็กออทิสติก,เด็กพิการ,มหาวิทยาลัยเกษตรศาสตร์,ปฏิรูปการศึกษา,โรงเรียนสาธิตแห่งมหาวิทยาลัยเกษตรศาสตร์,การศึกษา